Kalann
Kalann a zo ur gumun eus Breizh e kanton Gwidel e departamant ar Mor-Bihan .

Douaroniezh

Anv 
Erwan Vallerie ː Cazlan, 1387; Cozlan, 1516

Gerdarzh 
 An anv a c'hellfe dont eus ar gerioù brezhonek kad (emgann) ha lann (tachenn).
Hervez Hervé Abalain e teufe diwar un anv den Catlon, ur sant diazezer ar barrez kentidik moarvat.

Ardamezioù 
Palefarzhet etre gul ha glazur; karget ar c'hlazur gant ur vrizhenn ginerminig en argant"

Istor

Parrez katolik diskennet da drev 
 Kalann a c'hellfe bout bet savet diwar ul lodenn eus pennbarrez Zinzag. Emichañs e voe krouet Kalann gant ur gumuniezh relijiel. Meneget e voe parrez Kalann e titloù kuzul-chalonied Eskopti Gwened e 1387 hag ur barrez e oa c'hoazh e 1422, war a seblant. A-raok 1516 e voe kollet hec'h emrenerezh ganti, ha sellet e veze outi evel un drev eus parrez Lanvodan.

Dispac'h Gall 
 Melestradurezh: krouet e voe ar gumun e 1790 diwar un drev eus parrez katolik Lanvodan. Gant al lezenn eus an 23 a viz Eost 1790 e voe lakaet e kanton Ploue; e Bann Henbont e oa ; chom a reas e kanton Ploue bet miret ha brasaet e 1801 gant al lezenn eus an 8 pluviôse an IX (28 a viz Genver 1801), dezhi an titl loi portant réduction du nombre de justices de paix; lakaet e voe Kalann en arondisamant An Oriant bet krouet e 1800.
 Dekred eus ar 26 a viz Du 1790 war al le ret : e 1791 e voe nac'het al le ouzh ar Roue, ar vro hag al lezennoù gant he c'hure, G. Le Doussal e anv.

Pa voe adkempennet ar parrezioù e 1802 e chomas Kalann e parrez Lanvodan. Gant un ordrenañs roueel e teuas da vout ur barrez en-dro d'an 29 a viz Mezheven 1841; gwiriekaet e voe an disparti gant un dekred bet kemeret gant eskob Gwened.

Brezel-bed kentañ: 34 gwaz a gollas o buhez abalamour d'ar brezel, d.l.e. 4,37 % eus he foblañs e 1911; 
 E miz Mae 1915 e voe disklêriet Pierre Le Cren da brefed ar Mor-Bihan gant Louise Beller-Le Béhérec, ur skolaerez : Le Cren, ur zouav yaouank eus ar gumun, en dije eztaolet komzoù faezhegel p'edo distroet d'ar gêr da gaout ehan diglañvañ.
 Brezel Aljeria: mervel a reas ur gwaz eus ar gumun.

Brezhoneg 
 Brezhoneg a weler ouzh monumant ar re varv hag ouzh ar maerdi, ha plakennoù straed divyezhek ivez.

Monumantoù ha traoù heverk

An iliz katolik 
 Iliz katolik An Drinded-Santel, XI- kantved (gant ul lodenn bet savet e penn-diwezhañ an  kantved marteze...), adkempennet a-galz er  kantved.

Armerzh

Emdroadur ar boblañs abaoe 1962

Melestradurezh

Tud  
 Louise Beller-Le Béhérec, skolaerez ha flatrerez e-kerzh ar Brezel-bed kentañ.
 Pierre Le Cren (10 a viz Du 1894 e Kalann - 5 a viz Eost 1916 e Vaux-devant-Damloup, e departamant Meuse (Bro-C'hall)), soudard yaouank er 4 Rejimant Zouaved Bale, bet disklêriet gant ar skolaerez Louise Beller-Le Béhérec abalamour d'e gomzoù faezhegel; mervel a reas war an talbenn e 1916 e-kerzh ar Brezel-bed kentañ. 
 Bernard Maligorne, c'hoarier ha gourdoner mell-droad, bet ganet e Kalann d'ar 25 a viz Even 1943.

Ardamezeg ar familhoù

Gevelliñ

Liammoù diavaez 
 Kalann war lec'hienn Geobreizh

Levrlennadur

 Ar Gouloù Gwenn n°19, genver 2022 : Kalan, parrez uvel eus bro Wened.

Daveoù ha notennoù

Kumunioù ar Mor-Bihan
Kumunioù bet krouet er Mor-Bihan e 1790
Monumantoù brezhonek d'an dud lazhet er brezel